মির্জা ফখরুল বলেন, ‘আজকে আমাদের রুখে দাঁড়াবার পালা। আজকে আমাদের কোমর সোজা করে দাঁড়াতে হবে। ভয়-ভীতিকে উপেক্ষা করে, সমস্ত জেল জুলুমকে উপেক্ষা করে, আমাদেরকে গণতন্ত্রের সংগ্রামে অবতীর্ণ হতে হবে, গণতন্ত্রকে উদ্ধার করতে হবে, আমাদের অধিকারকে ফিরিয়ে আনতে হবে। তাই আজকে আসুন, আমরা শপথ গ্রহণ করি যে সবাই ঐক্যবদ্ধ হয়ে, আমাদের গণতন্ত্র ফিরিয়ে আনবার যে সংগ্রাম, সেই সংগ্রামে আমরা যেন সবাই অংশগ্রহণ করতে পারি এবং জয়ী হতে পারি। এই অপশক্তি, ফ্যাসিস্ট শক্তি, এই একনায়ক শক্তিকে পরাজিত করতে পারি, এই হোক আজকে আমাদের প্রত্যয়, এই হোক আমাদের শপথ।’